26. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 25 της 11/24 Ιαν. 1985 (ΦΕΚ Α΄ 9) Αποδοχή τροποποιήσεων 1983 της Διεθνούς Σύμβασης «περί γραμμών φορτώσεως 1966». Έχοντας υπόψη: 1.Τα άρθρ. 5 παρ. 1α, 8 και 29 του Α.Ν. 391/1968 «περί κυρώσεως της Διεθνούς Συμβάσεως περί Γραμμών Φορτώσεως, 1966» (ΦΕΚ 125 Α/1968). 2.Το άρθρ. 1 του Νόμ. 3141/1955 «περί συστάσεως παρά τω Υ.Ε.Ν., Συμβουλίου Εμπορικού Ναυτικού» (ΦΕΚ 43 Α΄/23.2.1955). 3.Την αριθ.Α. 513/31 από 17.11.1983 Απόφαση της Συνέλευσης του Διεθνούς Ναυτιλιακού Οργανισμού (INTERNATIONAL MARITIME ORGANI-ZATIONIMO). 4.Την αριθ. 247/25.10.1984 γνωμοδότηση του Συμβουλίου Εμπορικού Ναυτικού. 5.Την αριθ. 803/84/21.11.1984 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-1.Γίνονται αποδεκτές οι τροποποιήσεις 1983 της Διεθνούς Σύμβασης «περί γραμμών φορτώσεως 1966» που υιοθετήθηκαν με την αριθ. Α. 513/13 από 17.11.1983 Απόφαση της Συνέλευσης του Διεθνούς Ναυτιλιακού Οργανισμού (INTERNATIONAL MARΙTIME ORGANIZATION-IMO), σύμφωνα με το άρθρ. 29(3) (β) της Σύμβασης τα κείμενα των οποίων σε πρωτότυπο στην Αγγλική και σε μετάφραση στην Ελληνική έχουν ως εξής: ΤΡΟΠΟΠΟΙΗΣΕΙΣ ΤΗΣ ΔΙΕΘΝΟΥΣ  ΣΥΜΒΑΣΗΣ ΓΡΑΜΜΩΝ ΦΟΡΤΩΣΗΣ, 1966 εδάφ. δεύτ. (Αντικαθίσταται φράση στον Κανονισμό 47 Α.Ν. 391/1968 , ανωτ. αριθ. 15). εδάφ. τρίτο. (Αντικαθίσταται φράση στον Κανονισμό 48(2) Α.Ν. 391/1968, ανωτ. αριθ. 15). Χάρτης ζωνών και εποχιακών περιοχών 1.Διαγράφεται η γραμμή του νοτίου ορίου της νότιας ζώνης θέρους ανατολικά του σημείου πλάτους 33°Ν, μήκους 79°Δ μέχρι τη δυτική ακτή της Αμερικανικής ηπείρου. Καταχωρείται λοξοδρομία από το σημείο πλάτους 33°Ν, μήκους 79°Δ μέχρι του σημείου πλάτους 41°Ν, μήκους 75°Δ, από εκεί καταχωρείται λοξοδρομία μέχρι το φανό PUNTA CORONA στο νησί CHILOE ISLAND πλάτους 41°47΄Ν, μήκους 73° 53°Δ, από εκεί υποσημειώνεται σαν όριο η βόρεια, ανατολική και νότια ακτή του νησιού CHILOE ISLAND μέχρι του σημείου πλάτους 43°2΄Ν μήκους 74°20°Δ, υποσημειώνεται ο μεσημβρινός μήκους 74°20΄Δ, μέχρι το παράλληλο πλάτους 45°45΄Ν και από εκεί ο ίδιος παράλληλος μέχρι τη δυτική ακτή της Νοτίου Αμερικής. 2.Διαγράφεται από το νότιο όριο της τροπικής ζώνης η λοξοδρομία από το σημείο πλάτους 26°Ν, μήκους 75°Δ μέχρι τη δυτική ακτή της Νοτίου Αμερικής σε πλάτος 30°Ν. Καταχωρείται λοξοδρομία από το σημείο πλάτους 26°Ν, μήκους 75°Δ μέχρι του σημείου πλάτους 32°47 Ν, μήκους 72°Δ και από εκεί ο παράλληλος πλάτους 32°47°Ν μέχρι τη δυτική ακτή της Νοτίου Αμερικής. Άρθρ.2.-1.Σε περίπτωση σύγκρουσης μεταξύ του Αγγλικού και του Ελληνικού κειμένου των τροποποιήσεων κατισχύει το Αγγλικό. 2.Η ισχύς του Δ/τος αυτού αρχίζει από τη δημοσίευσή του στην Εφημερίδα της Κυβέρνησης. (Αντί για τη σελ. 282,829(α) Σελ. 282,829(β) Τεύχος Ι-10-2 Σελ. 23 Κανονισμοί φορτώσεων 19.Γ.γ.26 